Residència i Centre de Dia Els Pins: de juliol 2017
II SORTIDA AL CARRILET
Aquest estiu ens hem proposat fer una sortida al mes amb el trenet turístic...i aquí ens teniu a la 2a sortida de juliol!
Ens ho hem passat molt i molt bé, i ara ja sí que es comença a veure ambient a l'Escala!
A la foto, estem prenent un gelat i algun refresc a Cal Pep, a Montgó.
Publicat per Meri Raurich a 8:47 Cap comentari:
Els dijous de juliol i agost, si esteu per la Platja de Riells de l'Escala, veureu un grupet de gent gran...SOM NOSALTRES!
Cap a les 10 del matí sortim de la residència, acompanyats de la Mariana (psicòloga) i la Cristina (fisioterapeuta), i anem a banyar-nos! Hem d'aprofitar que estem en un poble de costa...i no cal que us expliquem els beneficis de fer una sortida d'aquest tipus!
De fet...les fotografies parlen per si soles 😁
En Lluís i la Pepita
La Pepita, en Biel, la Manolita i la Mariana
Tot el grup!
Cristina, Biel, Manolita, Pepita i Lluís
Publicat per Meri Raurich a 4:03 Cap comentari:
ESTRENEM BINGO!
Avui és dimecres...i toca bingo!
Feia molt temps que en teniem un de plàstic i, de tantes partides, estava bastant malmès...
La setmana passada en vam encarregar un de nou, i avui l'hem estrenat!
És de metall i les boles de fusta...ens ha agradat molt!
Sembla que siguem uns professionals!
Avui, els afortunats de guanyar han sigut: Lluís Cuadras, Carmen López, Carme Costa i Matilde Terrades. Felicitats!
Publicat per Meri Raurich a 3:56 Cap comentari:
Aquesta tarda es respira un ambient espectacular al nostre centre!
Uns juguen a dòmino, altres pinten dibuixos, uns altres fan sopes de lletres, uns altres fan manualitats...El que ens interessa és que els nostres residents i usuaris de Centre de Dia se sentin realitzats, que facin allò que els agrada i els estimuli...i si és en bona companyia, millor que millor!
D'esquerra a dreta: Matile, Maria, Pepita i Carme
La Carmen, la Júlia i la Montse fent sopes de lletres
D'esquerra a dreta: Joan, Lluís, Marina, Olga i Antonio jugant al dòmino
La taula dels artistes! Luisa, Manuel, Gloria, Joan, Carmen, Àngela i Paquita
La Quimeta i l'Àngela pintant, i en Martí amb les seves inseparables sopes de lletres!
Publicat per Meri Raurich a 8:04 Cap comentari:
BINGO DEL 19 DE JULIOL
Aquí us deixem unes imatges del bingo del passat 19 de juliol...ja veieu quina concentració!
En aquesta ocasió, els afortunats de guanyar van ser: Luisa Campos, Joan Calvet, Carmen López i Carme Costa.
Publicat per Meri Raurich a 4:46 Cap comentari:
SANTA CARME 2017
El passat diumenge vam celebrar la Festa del Carme fent una sortida al poble.
A les 10:30h del matí ja estavem tots preparats per anar cap a l'esglèsia, ja que a les 11:30h se celebrava l'eucaristia.
Enguany han participat d'aquesta celebració 12 residents, per tant, vam poder fer dos viatges amb la nostra furgoneta.
Quan vam arribar, hi havia els 2 gegants de l'Escala davant l'esglèsia, i vam aprofitar per fer-nos una foto per al record.
Després de la missa, alguns de nosaltres van poder ballar sardanes a la plaça i de seguida es va fer l'hora de tornar cap a la residència a dinar, hi havia canalons i no volien arribar tard!
El nostre grup amb en Peret i la Maximeta
Entrada de la Verge del Carme a l'esglèsia
Decoració a l'esglèsia
Catifa de Sal en commemoració del 60è aniversari de "Capitán Trueno"
Publicat per Meri Raurich a 4:15 Cap comentari:
UN DIVENDRES MOLT MOGUT!
Aquest divendres està siguent molt mogut al nostre centre!
A les 11:30 ha començat el "II Aperitiu la Lluna" gràcies a l'Hernan, en Jonny i l'Oriol del Restaurant La Lluna de l'Escala. Sempre venen amb moltes ganes de fer-nos passar una estona immillorable, i no ens han decebut! Llàstima que el temps no ha acompanyat, s'ha aixecat tramuntana i ens ha obligat a fer l'activitat dins...però ho hem gaudit igual! Hem degustat 4 còctels diferents i croquetes d'espinacs i tonyina...DELICIOSES! Gràcies per venir i esperem repetir el setembre!
A la tarda, com cada divendres, hem fet la sortida al cafè. Avui ha estat el torn d'anar a Albons, a Ca la Nati, un indret molt acollidor amb un personal que ens fa sentir com a casa. Hem menjat uns Cornettos a la fresca i...cap a la residència! Llavors...tarda de jocs de taula per acabar de passar l'estona, esperant la dinàmica de grup d'última hora.
Vista del menjador, preparat per l'aperitiu
D'esquerra a dreta: Hernan, Jonny i Oriol
Repartint els còctels i les croquetes
La Mercè, l'Olga, l'Antonio, en Martí, en Lluís i l'Àngela al restaurant Ca la Nati, acompanyats de la Meri (educadora social) i la Míriam (estudiant d'Educació Social a la UdG)
Publicat per Meri Raurich a 9:28 Cap comentari:
A VILADAMAT: IMMILLORABLE TRACTE
Aquesta tarda tornava a ser divendres, i això és sinònim de sortida!
Avui hem anat a Viladamat, a Can Parera, feia setmanes que no hi paràvem i, realment, ens hem sentit com a casa.
Hem estat molt ben atesos, com sempre, i passava un airet ideal a la terrassa.
Ningú ha demanat café, sinó que els cornettos s'han endut el protagonisme...Pot ser haurem de canviar el nom de l'activitat a "Tardes de Gelat"...però el més important és crear records com el que veureu a la imatge, i gaudir de la nostra companyia.
Publicat per Meri Raurich a 8:53 Cap comentari:
TARDA DE DIJOUS? TARDA DE CAFÉ A LA FRESCA!
Avui, la Matilde, no es creia que aniriem a prendre un cacaolat sense sortir de la residència.
Hem agafat la cadira de rodes, hem anat a mà esquerra i hem baixat una rampa de gespa...un cop a baix, al veure l'espai ha dit: SÍ QUE EL TENIEU AMAGAT AQUEST LLOC! ÉS PRECIÓS!
Sense sortir de la residència, oferim a les persones amb mobilitat reduïda de gaudir d'una tarda diferent, prenent el que més els vingui de gust, en un espai que ens fa oblidar per un moment que no ens hem mogut.
Avui, les tertulianes del café a la fresca han sigut la Daría, la Luisa, l'Adela, la Carme, la Inés, la Matilde i la Carmen.
Dijous vinent repetim!
Publicat per Meri Raurich a 8:27 Cap comentari:
Un cop finalitzat el projecte "Aprenentatge i Comunitat" i fins que no es reprén ben entrat el novembre, l'activitat de bingo es passa als dimecres a la tarda.
Avui hi han participat 25 residents i els afortunats en guanyar les partides han sigut: Maria Gou, Carme Costa i Lluís Cuadras! Felicitats!
Publicat per Meri Raurich a 9:30 Cap comentari:
JA TENIM DATA PEL II APERITIU "LA LLUNA".
Ara mateix l'Oriol i l'Hernand ens acaben de confirmar que tornaran a venir amb els seus còctels i croquetes d'espinacs i tonyina el proper divendres 14 de juliol a les 11:30h!
Moltíssimes gràcies per repetir i oferir-nos aquesta activitat que tant ens agrada!
Així que, el dia 14, tornareu a veure la nostra terrassa en tot el seu esplendor!
Publicat per Meri Raurich a 8:34 Cap comentari: